cyanic-selkie/wikianc huggingface dataset:
Հովհաննես Սանդղկավանեցի
Ստեղծագործել է Արշարունյաց գավառի Սանդղկա վանքում (Երասխաձոր, Կաղզվանի մոտ)։ Հովհաննես Սանդղկավանեցու մեզ հայտնի երեք ձեռագրերն էլ պահվում են Մատենադարանում։ 1053 թվականի Ավետարանը (ձեռագիր № 3793) գրվել ու նկարազարդվել է Սանդղկա վանքում։ Երկրորդի՝ «Մուղնու Ավետարան»-ի (ձեռագիր № 7736) ընդօրինակման թվականը և տեղն անհայտ են։ Այն ճոխ նկարազարդված է տերունական նկարներով, գլխազարդերով և զարդագրերով, իսկ առաջինը՝ նաև լուսանցազարդերով։ Հայ գրչության արվեստում փաստորեն առաջին անգամ լուսանցազարդի, գլխազարդերի և զարդագրերի հանդիպում ենք այս ձեռագրերում, որտեղ գիրը, նկարը և գրանյութն արտակարգ ներդաշնակության մեջ են։ Երկուսն էլ մագաղաթե, երկաթագիր Ավետարաններ են։ Երրորդ ձեռագրի (հայտնի է «Բեգունց Ավետարան» անունով, ձեռագիր № 10099) միայն լուսանցազարդերն է ծաղկել Հովհաննես Սանդղկավանեցին, 1060 թվականին։
Ծանոթագրություններ
Կատեգորիա:Հայ գրիչներ Կատեգորիա:Հայ մանրանկարիչներ Կատեգորիա:Միջնադարյան հայեր
Կումայրիի բազիլիկ եկեղեցի
Եկեղեցին գտնվում է «Կումայրի» տուրիստական հանգրվանի բակում։ Պահպանվել է եկեղեցու միայն հիմքը և որոշ քանդակազարդ քարեր ։
Ճարտարապետություն
Պեղումներով բացված Կումայրիի եկեղեցին (VII դարի վերջ) ունի քառամույթ գմբեթավոր բազիլիկի հորինվածք։ Քառակուսաձև աղոթասրահը արևելքում ավարտվում է բեմի պայտաձև հատակագիծ ունեցող աբսիդով, որի երկու կողմում գտնվում են ուղղանկյուն ավանդատները։ Գմբեթը բարձրացել է ընդհանուր կառուցվածքի կենտրոնում։ Հյուսիսային ճակատից բացվող միակ դուռն ունի զույգ կիսասյունիկներով շքամուտք։ Արևելյան ճակատը մշակված է սեղանաձև հատակագծով երկու «հայկական խորշով»։ Կենտրոնագմբեթ կառուցվածքներին բնորոշ համաչափություններ և գմբեթի տեղադրություն ունեցող այս եկեղեցին Հայաստանի վաղ միջնադարի նույնատիպ հուշարձանների ամենաուշ օրինակն է։
Ծանոթագրություններ
բ Կատեգորիա:7-րդ դարի հայկական վանքեր և եկեղեցիներ
Կրասնոդարի հայկական թատրոն
Կրասնոդարի հայկական թատրոն (Краснодарский армянский театр), Եկատերինոդարում հայկական ներկայացումներ տրվել են 1882 թվականից՝ դերասան և ռեժիսոր Տ․ Գալֆայանի ղեկավարությամբ։ Տեղի թատերախմբի հետ հանդես են եկել Մ․ Սարդարյանը (1883), Պետրոս Ադամյանը, Զաբելը, Ա․ Վրույրը (1886)։ Նոր Նախիջևանի բարբառով բեմադրվել են Նիկոլայ Գոգոլի «Ամուսնությունը» (1889)։
Պատմություն
1890-ական թվականներին դերասան Հովսեփ Կարինյանի, Ա․ Շատվորյանի բեմադրությամբ ներկայացվել են Գաբրիել Սունդուկյանի «Էլի մեկ զոհ», Թովմաս Թերզյանի «Սանդուխտ կույս», Սրապիոն Հեքիմյանի «Սմբատ Ա» և այլն։ 1901 թվականին Հ․ Աբելյանի ղեկավարությամբ ելույթներ են ունեցել Բաքվի հայ դերասանախումբը (1903), ինչպես և թատերախմբի հետ՝ Կարապետ Գալաֆյանը (1903), Հ․ Ստեփանյանը (1907) և ուրիշներ։
Աբելյան-Արմենյան, Աբելյան-Սիրանույշ թատերախմբերը 1911-1912 թվականներին ներկայացրել են Շիրվանզադեի, Յուժին-Սումբատովի և այլոց գործերից, Արմավիրի թատերախումբը (ղեկ․՝ Հ․ Շահեն)՝ Շիլլերի «Ավազակներ», «Սեր և խարդավանք» պիեսները։
1919 թվականին Վաղարշ Վաղարշյանի ղեկավարությամբ Կրասնոդարում կազմակերպվել է Հայ դերասանների աշխատանքային կոլեկտիվ՝ «Կոմունա» անունով (1921 թվականին կոչվել է Ստեփան Շահումյանի անունով)։ Թատերախմբում էին Վաղարշ Վաղարշյանը, Հ․ Բաղդասարյանը, Մ․ Դավթյանը (Սուրաբյան), Մ․ Մանուկյան, Ա․ Արաբյանը և ուրիշներ։ Բեմադրություններից են Շիրվանզադեի «Պատվի համար», Լևոն Շանթի «Հին աստվածներ», Շեքսպիրի «Օթելլո» և այլն։
Թատրոնը որոշ ժամանակ եղել է նաև դրամա-օպերետային (Արմեն Տիգրանյանի «Անուշ», Երիցյանի «Ուշ լինի, նուշ լինի» և այլն)։ 1922 թվականինթատրոնը հյուրախաղերի է մեկնել Դոնի Ռոստով, միավորվել տեղի թատրոնին։ Կրասնոդարի թատերական ուժերի աջակցությամբ ելույթներ են ունեցել Հայաստանի օպերային արտիստներ (ղեկ․՝ Շարա Տալյան, 1925), Դոնի Ռոստովի օպերետային (1926-1927) խմբերը, Հ․ Աբելյանը (1926) և ուրիշներ ։
Ծանոթագրություններ
Կատեգորիա:Ռուսաստանի հայկական թատրոններ
Եռվորյակ նյարդի նևրալգիա
Եռվորյակ նյարդի նևրալգիա (Trigeminal neuralgia), քրոնիկ ցավային հիվանդություն, որն ախտահարում է եռվորյակ նյարդը ։ Գոյություն ունի հիվանդության 2 հիմնական տեսակ՝ տիպիկ և ատիպիկ ։ Տիպիկը դրսևորվում է դեմքի մի կեսում մի քանի վայրկյանից մի քանի րոպե տևող հանկարծակի ծագող ուժեղ, շոկային ցավերով ։ Այս դրվագները կարող են ձգվել 2 ժամից ավել ։ Ատիպիկը արտահայտվում է մշտական այրող ցավերով, որը նվազ ինտենսիվ է ։ Դրվագները կարող են խթանվել դեմքին ցանկացած հպումից ։ Նույն մարդու մոտ հիվանդության 2 տեսակներն էլ կարող են հանդիպել ։ Վերջինս ամենացավոտ վիճակներից է և կարող է բերել դեպրեսիայի ։
Պատճառն անհայտ է, բայց կա կարծիք, որ կապված է եռվորյակ նյարդի շուրջ միելինի կորստով ։ Այն կարող է տեղի ունենալ ուղեղի ցողունիցից դուրս գալու տեղում արյունատար անոթի ճնշվելու, ցրված սկլերոզի, կաթվածի կամ վնասվածքի դեպքում ։ Առավել քիչ հանդիպող պատճառներից են ուռուցքը և զարկերակ-երակային մալֆորմացիան ։ Դա նյարդացավի տեսակ է ։ Ախտորոշվում է ախտանշանների հիման վրա՝ այլ պատճառների բացառումից հետո, օրինակ՝ պոստհերպետիկ նևրալգիայի ։
Իրականացվում է պահպանողական կամ վիրաբուժական բուժում ։ Հակացնցումային դեղեր կարբամազեպինը և օքսկարբազեպինը սովորաբար կիրառվում են որպես առաջնային բուժում, և այն դրական արդյունք է ունենում մարդկանց 80% մոտ ։ Այլ տարբերակներից են լամոտրիգինը, բակլոֆենը, գաբապենտինը և պիմոզիդը ։
Ամիտրիպտիլինը կարող է օգտակար լինել ցավի դեպքում, իսկ ափիոնները սովորաբար այնքան էլ էֆեկտիվ չեն տիպիկ ձևի պարագայում ։ Այն մարդկանց պարագայում, որոնց վիճակը չի բարելավվում կամ որոնք դառնում են կայուն այլ միջոցների հանդեպ, կարող են կիրառվել վիրաբուժական որոշ միջամտություններ ։ Հաստատված է, որ տարեկան 8,000 մարդուց 1 մոտ հանդիպում է եռվորյակ նյարդի նևրալգիա ։ Այն հիմնականում սկսվում է 50 տարեկանից հետո, բայց կարող է հանդիպել յուրաքանչյուր տարիքում ։ Կանանց շրջանում հիվանդության հանդիպման հաճախականությունը ավելի բարձր է, քան տղամարդկանց ։ Հիվանդությունն առաջին անգամ մանրամասնորեն նկարագրվել է 1773 թվականին Ջոն Ֆոթերգիլի կողմից ։
Նշաններ և ախտանիշներ
Այս հիվանդությունը բնութագրվում է դեմքի ուժեղ արտահայտված ցավային դրվագներով եռվորյակ նյարդի ճյուղերի ընթացքով։ Եռվորյակ նյարդը զույգ գանգուղեղային նյարդ է, որն ունի 3 գլխավոր ճյուղեր՝ ակնային (V1), վերինծնոտային (V2) և ստործնոտային (V3)։ Կարող են ախտահարվել նյարդի 1,2 կամ բոլոր 3 ճյուղերն էլ։ Եռվորյակ նևրալգիան հիմնականում ընդգրկում է միջին (վերինծնոտային կամ V2) կամ ստորին (ստործնոտային կամ V3) ճյուղերը ։
Յուրաքանչյուր նոպա սովորաբար տևում է մի քանի վայրկյանից մինչև մի քանի րոպե կամ ժամ, բայց դրանք կարող են ժամեր շարունակ կրկնվել շատ կարճ ընդմիջումներով։ Այլ դեպքերում օրական միայն 4-10 նոպաներ են պատահում։ Ինտենսիվ ցավի դրվագները կարող են լինել պարոքսիզմալ։ Ցավի զգացողությունը բնութագրելու համար մարդիկ սովորաբար նկարագում են, որ դեմքի դրդման գոտին այնքան զգայուն է, որ հպումը կամ նույնիսկ օդի հոսանքը կարող է բերել ցավային դրվագի, սակայն, որոշ մարդկանց մոտ ցավը կարող է լինել ինքնածին, առանց որևէ ակնհայտ խթանման։ Այն բացասական ազդեցություն է ունենում մարդու կենսակերպի վրա, քանի որ կարող է առաջանալ առօրյա գործողություններից՝ ուտելուց, խոսելուց, սափրվելուց կամ ատամները լվանալուց։ Քամին, ծամելը և խոսելը շատ պացիենտների մոտ կարող են խորացնել իրավիճակը։ Տուժածները փաստում են, որ նոպայի ժամանակ ունենում են էլեկտրական հոսանքի հարվածի, այրոցի, սուր հարվածի, ճզմվելու, ճնշման, հրդեհի և կրակոցի զգացողություն, որոնք դառնում են անկառավարելի։ Ցավը նաև հակված է ունենալու ցիկլիկ ընթացք՝ առաջացնելով ամիսներ և նույնիսկ տարիներ տևող ախտադադարներ։ 1-6% դեպքերում հիվանդությունը հանդիպում է դեմքի 2 կողմերում միաժամանակ, սակայն վերջինս չափազանց հազվադեպ է լինում։ Այն նորմայում նշանակում է խնդիր 2 եռվորյակ նյարդերի հետ էլ, քանի որ վերջիններս խստորեն ծառայում են դեմքին, մեկը՝ ձախից, մյուսը՝ աջից։ Հայտնի է, որ որոշ մարդկանց մոտ ժամանակի ընթացքում ցավի նոպաների հաճախականությունը և արտահայտվածության աստիճանը կարող են աճել։ Ժամանակի ընթացքում ցավը կարող է տարածվել դեպի այլ ճյուղեր, իսկ որոշ մարդկանց շրջանում մնում է կայուն ։
Ցավի լայն տարածումը, երկկողմանի ներգրավվածությունը և այլ խոշոր նյարդային ցողունների հետ միաժամանակյա մասնակցությունը պրոցեսին (ինչպիսիք են V և VII նյարդերի Ցավային Տիկ Կոնվուլսիֆը կամ ախտանշանների ի հայտ գալը V և IX նյարդերում) կարող է ունենալ համակարգային պատճառ։ Դա կարող է լինել ցրված սկլերոզը կամ գանգուղեղային պրոգրեսիվող ուռուցքը ։
Արտահայտված ցավը դժվարացնում է դեմքի լվացումը, սափրվելը, բերանի խոռոչի լավ հիգիենայի պահպանումը։ Ցավն ունի նշանակալի ազդեցություն առօրյա կենսակերպի վրա, մասնավորապես, մարդիկ ապրում են վախով, թե երբ է սկսվելու հերթական ցավային նոպան և ինչքան ծանր է այն լինելու։ Դա կարող է բերել ծանր դեպրեսիայի և անհանգստության ։
Սակայն, ոչ բոլորն են ունենում վերը թվարկված ախտանշանները, և գոյություն ունի եռվորյակ նևրալգիայի մի քանի տարբերակ։ Դրանցից մեկը ատիպիկ եռվորյակ նևրալգիան է («II տիպի եռվորյակ նևրալգիա» կամ ուղեկցող ցավով եռվորյակ նևրալգիա), որը հիմնված է դիմային ցավի ժամանակակից դասակարգման վրա ։ Այդ դեպքերում նկատվում է ավելի երկարատև և ցածր ինտենսիվության ցավ, որը կարող է պատահել 50%-ից ավել դեպքերում և նկարագրված է առավելապես որպես այրոց կամ ծակոց, քան շոկ։
Եռվորյակ նյարդի նյարդածին ցավը նման է ԵՆ2-ին, բայց կարող է ունենալ էլեկտրական ազդակներ՝ համակցված դասական ԵՆ հետ։ Ցավը սովորաբար կայուն է և կարող է առաջացնել ծակոց, թմրածություն։ Այս ցավը կարող է լինել եռվորյակ նյարդի 1 կամ ավել ճյուղերի վնասվածքի, բերանի խոռոչում իրականացված վիրաբուժական և այլ ստոմատոլոգիական միջամտությունների, ինչպես նաև այլ պատճառներով առաջացած, ոչ կանխամտացված վնասման հետևանք։ Հիվանդությունը դժվար է բուժվում, սակայն տուժածները սովորաբար օգտագործում են նույն եռացիկլիկ հակադեպրեսանտները և հակացնցումային դեղերը, ինչ այլ տիպի նևրալգիաների դեպքում։ Վիրաբուժական բուժման տարբերակ է հետին արմատիկային մուտքը (ՀԱՄ) կամ կեղևի շարժողական գոտու խթանումը (ԿՇԳԽ)։
Պատճառագիտություն
Եռվորյակ նյարդը խառը գանգուղեղային նյարդ է, որը պատասխանատու է ստործնոտային գծից վերև ծագող զգացողության՝ շոշափման (ճնշման), ջերմության (թերմոցեպցիա) և ցավի (նոցիցեպցիա), ինչպես նաև ծամիչ մկանների շարժիչ ֆունկցիայի համար, իսկ վերջիններս ապահովում են ծամիչ ֆունկցիան, և ոչ թե դեմքի միմիկայի։ Ցավային համախտանիշի բնութագրման համար գոյություն ունեն մի քանի տեսություններ։ Նախկինում կարծում էին, որ նյարդը ճնշված էր գանգից դուրս գալու տեղամասում, բայց ներկայիս առաջատար հետազոտությունները ցույց են տալիս, որ դա լայնացած կամ երկարած արյունատար անոթն է, առավել հաճախ վերին ուղեղիկային զարկերակը, որ ճնշում կամ պուլսացիայի է ենթարկում եռվորյակ նյարդի միկրոշրջանառու հունի անոթները կամրջի հետ կապման շրջանում ։ Այդպիսի ճնշումը կարող է վնասել նյարդի պաշտպանական դեր ունեցող միելինային թաղանթը և նյարդի անկայուն և գերակտիվ ֆունկցիոնալության պատճառ հանդիսանալ։ Այն կարող է բերել վերոնշյալ նյարդով նյարդավորվող ցանկացած տեղամասի ցավային նոպայի առաջացմանը նույնիսկ աննշան խթանման պարագայում, ինչպես նաև ընկճել նյարդի, խթանումի ավարտից հետո, ցավային ազդակները անջատելու հնարավորությունը։ Հազվադեպ այսպիսի վնասման պատճառ կարող է հանդիսանալ անևրիզման (անոթալայնանք՝ արյունատար անոթի արտափքում), ԶԵՄ (զարկերակ-երակային մալֆորմացիան), նորագոյացությունը, օրինակ՝ արախնոիդալ բուշտը (կիստա) կամ մենինգոման կամուրջ-ուղեղիկային անկյան շրջանում , կամ վնաս հասցնող պատահարները, օրինակ՝ ավտովթարը ։
Ծայրամասային կարճատև ճնշումը սովորաբար ընթանում է անցավ ։ Կայուն ճնշումը կարող է արտահայտվել տեղային դեմիելինիզացիայով առանց աքսոնային պոտենցիալի շարունակականության կորստի։ Քրոնիկական ընթացքը առաջնահերթ բերում է դեմիելինիզացիայի, որին հաջորդում է աքսոնի պրոգրեսիվող դեգեներացիան ։ «Հետևաբար համատարած ընդունված է, որ եռվորյակ նևրալգիան համակցված է Գասսերյան հանգույցում, հետին արմատիկում կամ երկուսում համատեղ աքսոնի դեմիելինիզացիայի հետ» ։ Առաջարկվել է կարծիք, համաձայն որի այդ ճնշումը կարող է կապված լինել վերին ուղեղիկային զարկերակից անջատվող ճյուղի հետ, որը պառկում է եռվորյակ նյարդի վրա ։ Այլ պատճառները, բացի անևրիզմայից, ցրված սկլերոզից և կամուրջ- ուղեղիկային անկյան ուռուցքից, ներառում են՝ հետին գանգափոսի ուռուցքը, ցանկացած այլ ընդլայնվող վնասվածք և ուղեղի ցողունի կաթվածից առաջացած վնասվածքները ։
Թվով յոթ հետազոտությունների տվյալների համաձայն՝ եռվորյակային նևրալգիա հայտնաբերվել է ցրված սկլերոզով հիվանդների 3-4% մոտ ։ Կա տեսություն, որ դա տեղի է ունենում մեջքային եռվորյակային համակարգի վնասման պատճառով։ Եռվորյակային ցավը ունի միևնույն արտահայտումը ցրված սկլերոզ ունեցողների և չունեցողների մոտ։
Herpes Zoster-ով վարակվելուց հետո առաջացած հետհերպեսային նևրալգիան, առաջացնում է նույն ախտանշանները, եթե եռվորյակ նյարդը վնասվում է։ Երբ չկա որևէ [ակնհայտ] կառուցվածքային պատճառ՝ համախտանիշը կոչվում է իդիոպաթիկ։
Ախտորոշում
Եռվորյակ նյարդի նևրալգիան ախտորոշվում է նյարդաբանական և ֆիզիկալ զննումների, ինչպես նաև անհատի հիվանդության պատմության հիման վրա ։
Կառավարում
Ինչպես և մնացած դեպքերում, ֆիզիկալ և լաբորատոր հետազոտությունների ոչ լիարժեք լինելու պատճառով, ԵՆ երբեմն կարող է սխալ ախտորոշվել։ Նևրալգիայով տառապողները երբեմն մեծ քանակով բժիշկների են դիմում մինչև հիվանդության լիարժեք ախտորոշումը։
Կան ապացույցներ, որոնք ցույց են տալիս հիվանդության շտապ ախտորոշման և բուժման կարիքը։ Կա կարծիք, որ ինչքան երկար է պացիենտը տառապում հիվանդությամբ, այդքան ավելի դժվար է լինում նյարդային ախտաբանական ուղիների փոփոխությունը, որոնք կապված են ցավի հետ։
Տարբերակված ախտորոշում անցկացվում է քունք-ստործնոտային հոդի ախտահարման հետ ։ Քանի որ դրդման պատճառ կարող են հանդիսանալ լեզվի և դիմային մկանների շարժումները՝ ԵՆ կարող է տարբերակվել նաև ծամիչ ցավից, իսկ վերջինս ավելի շատ խորը մարմնական ցավի կլինիկական նշաններ ունի, քան նեյրոպաթիկի։ Ծամիչ ցավը չի անհետանում սովորական տեղային ստործնոտային պաշարիչ ազգայացման արդյունքում ։ Ատամնաբույժը կարող է իրականացնել մեկ արագ թեստ, որն է սովորական ստործնոտային պաշարումը անզգայացումով, եթե ցավը այդ համապատասխան ճյուղում չանցնի, ապա դա եռվորյակ նևրալգիա է ։
Վիրաբուժական
Վիրաբուժական բուժման ապացույցները աղքատ են ։ Վիրաբուժական միջամտությունը սովորաբար առաջարկվում է միայն այն դեպքում, երբ պահպանողականը անարդյունավետ է կամ, երբ դեղերի կողմնակի էֆեկտները անտանելի են ։ Չնայած վիրահատությունից հետո կարող է լինել ցավի արտահայտվածության նվազում՝ գոյություն ունի նաև կողմնակի էֆեկտների առաջացման զգալի ռիսկ, ինչպես օրինակ դեմքի թմրածությունը իրականացված գործողությունից հետո ։ Միկրոշրջանառու հունի անոթների ապաճնշումը (դեկոմպրեսիան) ամենաշատն է բերում ցավի թեթևացմանը ։ Ներմաշկային Ռադիոհաճախային թերմոկոագուլյացիոն ռիզոտոմիան նույնպես կարող է լինել արդյունավետ, ինչպես և ստերեոտակտիկ ճառագայթային վիրաբուժությունը, սակայն էֆեկտիվությունը ժամանակի ընթացքում նվազում է ։ Վիրաբուժական միջամտությունները կարող են լինել դեստրուկտիվ և ոչ դեստրուկտիվ՝
Դեստրուկտիվ
Բոլոր դեստրուկտիվ գործողությունները առաջացնում են դեմքի թմրածություն, նվազեցնում ցավի ինտենսիվությունը, բարելավում վիճակը ։
Աջակցություն
Հայտնաբերված է, որ հոգեբանական և հասարակական աջակցությունը մեծ դեր ունի քրոնիկ հիվանդությունների և քրոնիկ ցավային վիճակի կառավարման հարցում, ինչպիսին է եռվորյակ նևրալգիան։ Քրոնիկ ցավը կարող է կայուն ֆրուստրացիայի պատճառ դառնալ թե անհատի, և թե շրջապատի համար ։ Արդյունքում կան շատ աջակցող խմբեր։
Պատմական ակնարկ
Եռվորյակ նյարդի նևրալգիան առաջին անգամ նկարագրել է բժիշկ Ջոն Ֆոթերգիլը, իսկ վիրաբուժական ճանապարհով բուժել՝ Ջոն Մուրայ Քարնոխանը, որոնք երկուսն էլ ավարտել են Էդինբուրգի Բժշկական Համալսարանը։ Ըստ Հարվեյ Քուշինգի ուսմունքների՝ պատմականորեն ԵՆ անվանվել է «սուիցիդալ հիվանդություն», նկարագրվել են 1896-1912 թվականների ընթացքում տեղի ունեցած ԵՆ 123 դեպքեր ։
Մշակույթ և հասարակություն
Եռվորյակ նյարդի նևրալգիա ունեցող որոշ անհատներ՝
Արտաքին հղումներ
Կատեգորիա:Ցավ Կատեգորիա:Հազվադեպ հանդիպող հիվանդություններ Կատեգորիա:Նյարդային համակարգի հիվանդություններ Կատեգորիա:Կռունկային նյարդեր
Ալեքսանդր Իշլինսկի
Ալեքսանդր Յուլիի Իշլինսկի (Алекса́ндр Ю́льевич Ишли́нский, ), խորհրդային մեխանիկ, ԽՍՀՄ ԳԱ ակադեմիկոս (1960), Ինժեներական կազմակերպությունների միջազգային ֆեդերացիայի փոխնախագահ (1971)։
Ավարտել է Մոսկվայի պետական համալսարանը (1935 թվականին), որի պրոֆեսորն էր 1944 թվականից։ 1948—1955 թվականներին Ուկրաինական ԽՍՀ ԳԱ մաթեմատիկայի ինստիտուտի, 1964 թվականից մեխանիկայի պրոբլեմների ինստիտուտի տնօրեն։ Մշակել է դինամիկական կայունության յուրօրինակ տեսությունը (1949)։ Կատարել է իներցիալ նավագնացության և ավտոմատ կառավարման ընդհանուր տեսության բնագավառի կարևոր ուսումնասիրություններ։
Արժանացել է լենինյան մրցանակի 1960 թվականին։ Պարգևատրվել է Լենինի 2 շքանշանով։
Ծանոթագրություններ
Կատեգորիա:Խորհրդային մեխանիկներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Մոսկվայի պետական համալսարանի շրջանավարտներ Կատեգորիա:Խորհրդային մեխանիկներ Կատեգորիա:ԽՄԿԿ անդամներ Կատեգորիա:ԽՍՀՄ ԳԱ իսկական անդամներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Մոսկվայի պետական համալսարանի դասախոսներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Ռուսաստանի ԳԱ իսկական անդամներ Կատեգորիա:ԽՍՀՄ ԳԽ 10-րդ գումարման պատգամավորներ
Ջրաշխարհ (ֆիլմ)
«Ջրաշխարհ» (Waterworld), ռեժիսորներ Քևին Ռեյնոլդսի և Քևին Քոսթների համատեղ ֆիլմը, որի գլխավոր դերերը մարմնավորում են Քևին Քոսթները, Դենիս Հոփերը, Ջինն Տրիփլհորնը, Թինա Մաժորինոն, Մայքլ Ջիտերը, Ջեք Բլեքը, Կիմ Քոութսը, Չայմ Ջիրաֆին, Ռիկ Ավիլեսը, Ռ.Դ. Կոլը։
Սյուժե
Հեռավոր ապագայում, երբ բոլոր բևեռային ձյուները հալվել են, Երկիրը ծածկվել է ջրով։ Հեղինակները մեզ տանում եմ մի ֆանտաստիկ աշխարհ, որը բնակեցված է ջրի վրա ապրող սակավաթիվ մարդկանցով։ Նրանց համար ամենաթանկը խմելու ջուրն է, հողը, ուտելիքը և ծխախոտը։ «Ծխողների» ավազակախումբը թալանում է, սպանում և մարդկանց վերածում են ստրուկների։ Նրանց ներքին այրման շարժիչներ են օգտագործում։ Միայն Քևին Քոսթներն է, որ լողում է ինքն իրեն՝ իր ֆանտաստիկ նավակի վրա։ Բայց այս բոլոր մարդկանց միավորում է մի բան։ Նրանք բոլորն էլ փնտրում են ցամաք։ Իսկ գաղութներից մեկում ապրում է մի գեղեցիկ կին և մի աղջնակ, որի մեջքի վրա դաջված է ցամաքի քարտեզը։ Այդ իմանալով «ծխողները» հարձակվում են գաղութի վրա և փորձում են գողանալ աղջկան։ Այդ ժամանակ այդտեղ էր Քոսթների հերոսը և նա ակամայից սատար է կանգնում աղջկան։
Արտաքին հղումներ
Կատեգորիա:1995 ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Քևին Ռեյնոլդսի ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Հետապոկալիպտիկ ֆիլմեր Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան էքշն արկածային ֆիլմեր
Սևափուփուլ կիվիվ
Սևափուփուլ կիվիվ (Vanellus tectus),  քարադրանմանների ընտանիքին պատկանող թռչուն։ Գոյություն ունի երկու ենթատեսակ ։
Տարածվածություն
Սևափուփուլ կիվիվները ապրում են Աֆրիկայի ենթասահարայից մինչև Սենեգալ և Եթովպիա։
Բնութագիր
Մարմնի երկարությունը մոտ 25 սմ։ Քաշը 100 գրամ է (անվանական ենթատեսակ, էգ), 99-120 գրամ (latifrons ենթատեսակ)։ Գլուխը սև-սպիտակ է, կտուցը կարմիր է, ոտքերը՝ վարդագույն-կարմիր։ Թռչելիս երևում է փետուրների ներսի սև գույնը ։
Վոկալիզացիա
Նրանք արձակում են մետաղական ձայն՝ տինկ-տինկ ։
Կենսաբանություն
Սևափուփուլ կիվիվները սնվում են միջատներով և դրանց թրթուրներով։ Անողնաշարավորներին որսում եմ գետնի վրա։ Հիմնականում սնվում են գիշերը։ Բազմանում են ջրի մոտակայքում գտնվող խոնավ վայրերում, բայց նրանք կարող են կերակրվել ավելի չոր վայրերում, օրինակ՝ գոլֆի խաղադաշտերում և խոտածածկ թփերի մեջ։ Բնում դնում են 2-3 ձու։
Բնության պահպանության միջազգային միությունը (ԲՊՄՄ) այս տեսակը համարել է որպես քիչ մտահոգող տեսակ ։
Հղումներ
Կատեգորիա:Քարադրանմաններ Կատեգորիա:Ասիայի թռչուններ Կատեգորիա:Կենդանիներ այբբենական կարգով Կատեգորիա:Վտանգված տեսակներ Կատեգորիա:Թռչուններ այբբենական կարգով
Սկանդինավյան ակադեմիա
Սկանդինավյան ակադեմիա (Académie scandinave, Académie Scandinave Maison Watteau), մասնավոր գեղարվեստի դպրոց Փարիզում, որը գոյություն է ունեցել 1919-1935 թվականներին ։
Պատմություն
Դպրոցը գտնվում էր Մոնպառնասում Maison Watteau շենքում, rue Jules-Chaplain, Paris (6e) հասցեում, որը 1922 թվականից վարձակալվել էր քանդակագործ Լենա Բյորիեսոնի կողմից սկանդինավյան արվեստի ցուցահանդեսների համար ։ Որոշ ժամանակ Սկանդինավյան ակադեմիան գտնվում էր շվեդական Արքայազն Եվգենիայի և Փարիզում Շվեդիայի դեսպան, Շվեդիայի նախկին արտգործնախարար կոմս Ալբերտ Էրենսվարդի հովանավորության ներքո։
Դպրոցի շրջանավարտներից է եղել շվեդ նկարչուհի Սիգնե Բարտը։
Օտտե Սկոլդը և Օկե Պերնբին 1929 թվականին Փարիզից Շվեդիա վերադառնալուց հետո միասին Ստոկհոլմում հիմնադրում են Օտտե Սկոլդի գեղարվեստի դպրոցը (Otte Skölds målarskola), որը հետագայում վերանվանվում է Պերնբիի գեղարվեստի դպրոց (Pernbys målarskola): Լենա Բյորիեսոնը նույնպես վերադառնում է Շվեդիա և Ստոկհոլմում կազմակերպում սեփական քանդակագործական դպրոց (Lena Börjesons skulpturskola):
Արտաքին հղումներ
Կատեգորիա:1919 հիմանդրումներ Կատեգորիա:1935 կազմալուծումներ Կատեգորիա:Կրթություն Փարիզում
Լեհմյա
Լեհմյա (Lehmja), գյուղ Էստոնիայի Հարյումաա նահանգի Ռաե շրջանում։
2011 թվականի տվյալներով գյուղում բնակվում էր 50 մարդ։
Արտաքին հղումներ
Կատեգորիա:Էստոնիայի Հարյումաա նահանգի Ռաե շրջանի բնակավայրեր Կատեգորիա:Էստոնիայի գյուղեր
Վիշնևկա (գյուղ, Դուխովշչինսկի շրջան)
Վիշնևկա (Вишневка), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։
Իզաբելլա Պորտուգալացի (Կաստիլիայի թագուհի)
Նա Կաստիլիայի թագավոր Խուան II-ի երկրորդ կինն է և Կաստիլիայի իշխող թագուհի Իզաբելլա I-ի մայրը։
Վիշնևկա (գյուղ, Դուխովշչինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Իզաբելլա Պորտուգալացի (Կաստիլիայի թագուհի)
Նա ծնվել է Ավիսների տոհմում, որը իշխում էր Պորտուգալիայում 1385 թվականից։ Նրա հայրը եղել է Պորտուգալիայի արքայազն Խուանը, ով Պորտուգալիայի թագավոր Խուան I-ի որդին էր, իսկ նրա մայրը Իզաբելլա Բրագանսացին էր, ով ուներ նույն արքայական արյունը և Բրագանսայի դուքսի աղջիկն էր, ով նույն Խուան I-ի ոչ օրինական որդին էր։ Այսպիսով Իզաբելլա Բրագանսացին իր ամուսնու զարմուհին էր։ Իզաբելլայի հայրը շատ կարևոր պաշտոններ էր վարել արքունիքում և եղել է շատ ազդեցիկ մարդ։
Ամուսնություն
Իզաբելլան եղել է Կաստիլիայի թագավոր Խուան II-ի երկրորդ կինը։ Նրա առաջին կինը եղել է Մարիա Արագոնացին, ով պարգևել է նրան չորս երեխա և միայն մեկը` Հենրի IV-ն է ողջ մնացել։ Հենրին զավակներ չի ունեցել, այդ պատճառով Խուանը որոշել է երկրորդ անգամ ամուսնանալ, որպեսզի ապահովվի ժառանգության հարցը։ Իզաբելլան տարիքով շատ փոքր էր Խուանից, 1447 թվականի հուլիսի 22-ին երբ նրանք ամուսնացան, Խուանը 42 տարեկան էր իսկ Իզաբելլան միայն` 19։
Վեճ դե Լունայի հետ
Դե Լունան Խուանի ընկերն էր և գլխավոր խորհրդարանը, ով ազդեցություն ուներ թագավորի վրա մինչ ամուսնությունը և սպասում էր, որ ամուսնությունից հետո նույնպես կունենա։ Դե Լունան որոշեց վերահսկել երիտասարդ թագուհուն, անգամ փորձում էր սահմանափակել թագուհու և թագավորի շփումները։ Իզաբելլան հասկացավ այս ամենը և փորձեց համուզել ամուսնուն հրաժարվել դե Լունայից։
Նա ունեցավ փոքր հաջողություն մինչև 1451 թվականը երբ ծնվեց ապագա Կաստիլիայի թագուհի Իզաբելլա I-ը։ Թագուհու հոգեկան վիճակը գնալով վատթարացավ և անգամ նա ցանկանում էր խոսել ցանկացած մարդու հետ բացի իր ամուսնու։ Փորձեր եղան հիստերիայի և աղաչանքի միջոցով ազդել թուլակամ ամուսնու վրա հրաժարվել իր խորհրդականից։ Այս ամենում նա դիմեց ազնվական Ալֆոնսո Պերես դե Վիվերոյին, հույս ունենալով որ դե Լունան կսպանի վերջինիս և առիթ կտա իրեն հեռացնելու դե Լունային։ Դե Լունան սպանեց Պերեսին ինչպես Իզաբելլան պլանավորել էր և Իզաբելլան մահապատժի ենթարկեց նրան։ Իր սիրելիի մահը վշտացրեց ծեր թագավորին, ում առողջությունը գնալով վատթարացավ։ 1453 թվականին Իզաբելլան նվիրեց որդի` Ալֆոնսոյին, որից ինը ամիս անց ծեր թագավորը մահացավ 1454 թվականի հուլիսի 20-ին։ Հենրի IV-ը դարձավ թագավոր։
Այրիություն
Երբ Հենրին թագադրվեց, նա իր խորթ մորը, ով նրանից երեք տարի փոքր էր, և նրա երկու երեխաներին ուղարկեց Արևալո ամրոց։ Այստեղ թագուհին ապրեց իր երկու երեխաների հետ։ Այրի թագուհին այլևս չամուսնացավ։
Արևալոյում Իզաբելլայի հոգեկան վիճակը գնալով վատթարացավ։
Ծանոթագրություններ
Կատեգորիա:Կաստիլիայի թագուհիներ
Սերգեևո (գյուղ, Վաչսկի շրջան)
Սերգեևո (Сергеево), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Տիկոլայոլ
Տիկոլայոլ (Тыколаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոզլայու գետի աջ ափին՝ 22 կմ հեռավորության վրա։ Գետի երկարությունը կազմում է 11 կմ։
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մեժգորիե (գյուղ, Բելոգորսկի շրջան, Ղրիմ)
Մեժգորիե (Міжгіря, Baqsan), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Բակսան։
2001 թվականի տվյալներով Մեժգորիե գյուղում բնակվում էր 383 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Կոկորդիլոս Գենան և ընկերները
«Կոկորդիլոս Գենան և նրա ընկերները» (Крокодил Гена и его друзья), Էդուարդ Ուսպենսկու մանկական հեքիաթ-վիպակը, Չեբուրաշկայի և կոկորդիլոս Գենայի մասին պատմող ստեղծագործություններից առաջինը։
Վիպակը առաջին անգամ հրատարակվել է 1966 թվականին «Մանկական գրականություն» հրատարակչությունում՝ Վալերի Ալֆեևսկու նկարազարդումներով, ապա բազմիցս վերահրատարակվել է։ Սա Ուսպենսկու առաջին արձակ ստեղծագործությունն է, որից մեկ տարի առաջ նա հրատարակել էր «Ծիծաղելի փղիկ» («Смешной слонёнок») բանաստեղծական ժողովածուն ։
Սյուժե
Ներածությունում հեղինակը պատմում է իր մանկության սիրելի խաղալիքների մասին, որոնց թվին են պատկանել Գենա անունով ռետինե կոկորդիլոսը, Գալյա անունով պլաստմասե տիկնիկը և Չեբուրաշկա տարօրինակ անունով թավշե գազանը։ Նրանք էլ դարձել են պատմության գլխավոր հերոսները։
Չեբուրաշկան ապրել է արևադարձային խիտ անտառում։ Մի անգամ նա գտնում է նարնջի արկղ, մտնում նրա մեջ և այդպես հայտնվում մեկ այլ երկրում, ուր տանում են վաճառելու նարինջները։ Նա սկսում է աշխատել էժանացված ապրանքների խանութում և ապրում է խանութի մոտ գտնվող հեռախոսային խցիկում։ Նույն քաղաքում ապրում է կոկորդիլոս Գենան, որը կենդանաբանական այգում աշխատում է որպես կոկորդիլոս և ապրում է առանձին բնակարանում։ Նա տառապում է միայնությունից և մի անգամ քաղաքում ցրում է հայտարարություն՝ ընկերության առաջարկությամբ։ Գալյա անունով աղջիկն արձագանքում է հայտարարությանը, և շուտով գալիս է նաև Չեբուրաշկան։ Նրանք երեքն էլ սկսում են ընկերություն անել և հանդիպել Գենայի տանը, իսկ մեկ անգամ Գենան նույնիսկ փոխարինում է հիվանդ Գալյային թատրոնում, որտեղ նա պետք է կատարեր Կարմիր գլխարկի դերը։
Գենայի մոտ սկսում են գալ նաև այլ այցելուներ՝ ընկերներ գտնելու համար, այդ պատճառով Գենան, Չեբուրաշկան և Գալյան որոշում են կառուցել Բարեկամության տուն, որտեղ յուրաքանչյուրը կարող է ընկեր գտնել։ Շինարարության ընթացքում նրանց օգնում են ծույլիկ Դիման, ընձուղտ Անյուտան, կապիկ Մարիա Ֆրանցևնան և գերազանցիկ Մարուսյան։ Իսկ պառավ Շապոկլյակը վարժեցված առնետ Լարիսկայի հետ խանգարում է շինարարներին։ Նա սիրում էր չար գործեր անել և իմանալով Բարեկամության տան մասին՝ պատերազմ է հայտարարում ընկերներին։ Բարեկամության տան դեմ նա ցանկանում է ուղղել կենդանաբանական այգու ռնգեղջյուրին և նրան բաց է թողնում վանդակից, ինչի արդյունքում, ի վերջո, իրեն է պատիժը հասնում։ Չեբուրաշկան ստիպված է լինում բռնել ռնգեղջյուրին՝ նրան գրավելով դեպի նեղ նրբափողոց։
Վերջապես Բարեկամության տունը պատրաստ է։ Այն նկարում են տարբեր գույներով, իսկ Չեբուրաշկան ելույթ է ունենում։ Ու թեև շինարարության ընթացքում Դիման ընկերացել է Մարուսայի հետ, իսկ Անյուտան՝ Մարիա Ֆրանցևնայի հետ, որոշում են տանն ակումբ կազմակերպել և երեկոյան այստեղ խաղալ ու հանդիպել միմյանց հետ։ Չեբուրաշկան աշխատանքի է ընդունվում մանկապարտեզում՝ աշխատելու որպես խաղալիք։ Իսկ պառավ Շապոկլյայկին առնետի հետ փուչիկներով ուղարկում են քաղաքից հեռու։
Ժողովրդականություն
1968 թվականին ռեժիսոր Ռոման Կաչանովը վիպակի մոտիվներով նկարահանել է «Կոկորդիլոս Գենա» մուլտֆիլմը․ դրանում առաջին անգամ հայտնվել են կոկորդիլոս Գենայի, Չեբուրաշկայի և պառավ Շապոկլյակի անիմացիոն կերպարները, որոնց վիզուալ կերպարներն սկզբունքորեն չեն փոխվել մինչև օրս և լայնորեն տարածվել են զանգվածային մշակույթում։
Մուլտֆիլմի հաջողությունից հետո հրատարակվել են Ռոման Կաչանովի հետ համահեղինակությամբ ստեղծված պիեսներ՝ «Կոկորդիլոս Գենայի արձակուրդը» (պիեսի հիման վրա նկարահանվել է «Շապոկլյակ» մուլտֆիլմը) և այլն։ Ավելի ուշ ստեղծվել են նոր շարունակություններ նույն հիմնական հերոսների մասնակցությամբ, որոնք գրել է Էդուարդ Ուսպենսկին մենակ կամ այլ հեղինակների հետ։ Ճապոնիայում դրանց հիման վրա նկարահանվել են մի քանի մուլտֆիլմեր և հեռուստասերիալ։
2012 թվականին վիպակը ներառվել է դպրոցականների համար կազմված 100 գրքերի ցանկում, որը Ռուսաստանի կրթության և գիտության նախարարության կողմից առաջարկվել է միջին դպրոցի աշակերտներին ինքնուրույն ընթերցանության համար։
Շարունակություն
1970-ականներից սկսած լույս են տեսել Չեբուրաշկայի և կոկորդիլոս Գենայի մասին պատմող մի քանի վիպակներ և պիեսներ․
Նրանց մասին հրապարակվել են նաև մի շարք պատմվածքներ («Սունկ Չեբուրաշկայի համար» և այլն)։
Ծանոթագրություններ
Կատեգորիա:Էդուարդ Ուսպենսկու ստեղծագործություններ
Թացու
Թացու, գյուղ Արևմտյան Հայաստանում, Բիթլիսի վիլայեթի Խիզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
(5980) 1993 FP2
Միջին հեռավորությունը Արեգակից կազմում է 2,252682 ա. մ., առավելագույնը մոտենում է 1,9108 ա. մ. հեռավորության վրա և հեռանում 2,5946 ա. մ. ։ Արեգակի շուրջ մեկ ամբողջական պտույտ է կատարում 1234,95 երկրային օրվա ընթացքում, իր ուղեծրով շարժվելով միջինում 0,291511 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,78° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ժոել Դամահու
Ժոել Էրիկ Բաիլլի Դամահու, կոտդիվուարցի նախկին պրոֆեսիոնալ պաշտպանողական ոճի կիսապաշտպան։
Կարիերա
2019 թվականի մարտի 5-ին Դամահուն պայմանագիր է կնքել հայկական «Ալաշկերտ» ակումբի հետ, բայց երեք ամիս անց՝ 2019 թվականի հունիսի 5-ին, հեռացվել է ակումբից ։
2021 թվականին նա նշանակվել է կիպրական «Արիս Լիմասոլ» ակումբի տեխնիկական տնօրեն ։
Արտաքին հղումներ
Կատեգորիա:Դեբրեցենի ֆուտբոլիստներ Կատեգորիա:Կոտ դ'Իվուարի ֆուտբոլիստներ Կատեգորիա:Կոտ դ'Իվուարցիներ Կատեգորիա:Ֆուտբոլի կիսապաշտպաններ Կատեգորիա:Տուրի ֆուտբոլիստներ Կատեգորիա:Փարիզի ֆուտբոլիստներ Կատեգորիա:Բորուսիա Մյոնխենգլադբախի ֆուտբոլիստներ
Ահաբեկչություն Կարմելի տաճարում
Ահաբեկչություն Կարմելի տաճարում, 2019 թվականի հունվարի 27-ի առավոտյան տեղի ունեցած ահաբեկչական գործողություն։ Ֆիլիպինների Սուլու նահանգի վարչական կենտրոն Հոլո քաղաքի Կարմելի աստվածամոր տաճարում պայթել է երկու ռումբ։ Ֆիլիպինների ազգային ոստիկանության նախնական տվյալներում նշվել է այդ հարձակման հետևանքով 20 զոհի և 111 վիրավորների մասին ։ Ավելի ուշ Արևմտյան Մինդանաոյի տարածքային ռազմական հրամանատարությունը հայտարարել է ևս 27 զոհի և 82 վիրավորի մասին ։
Նախապատմություն և պատճառներ
Պայթյունները տեղի են ունեցել Ֆիլիպինների հարավային, առավելապես մահմեդական շրջաններում Բանգսամորո ինքնավար տարածաշրջանի ստեղծման մասին հանրաքվեի անցկացումից մեկ շաբաթ անց, որը պետք է ներառեր նաև Սուլու նահանգը։ Հայտնի է, որ նահանգի վարչական կենտրոն Հոլոն հանդիսանում է Աբու Սայաֆ խմբավորման հենարանը, որը գտնվել է Իրաքի և Լևանտի իսլամական պետություն ահաբեկչական կազմակերպության ազդեցության տակ ։ Սուլուն եղել է միակ նահանգը, որը հանրաքվեին քվեարկել է դեմ։ Չնայած արդյունքներին, նահանգը ներառվելու էր Բանգսամորոյի ինքնավար շրջանում ։
Լե Մուտիե Յուբեր
Լե Մուտիե Յուբեր (Les Moutiers-Hubert), համայնք Ֆրանսիայի Ստորին Նորմանդիա մարզի Կալվադոս գավառում ։
Ահաբեկչություն Կարմելի տաճարում
Նախապատմություն և պատճառներ
Ենթադրվում է, որ Հոլոյի հարձակումները պայմանավորված են եղել տեղի հանցագործների և ավազակների իրենց տարածաշրջանում իշխանությունը կորցնելու վախով, որտեղ նրանք ձեռք են բերել մեծ շահույթ զենքի և թմրանյութերի առևտրի վրա, որը ծաղկել է Սուլու նահանգի հակամարտության գոտիներում ։ Բանգսամորոյի առաջարկվող կառավարությունը նախատեսել է սահմանել հրազենի շրջանառության արգելք և զինաթափել տեղական մասնավոր խմբավորումները նոր ինքնավար շրջանի ստեղծումից հետո ։
Հարձակում
<blockquote style="background:#EAECF0; border:1px solid gray; padding:2px;"> Պայթյունների ժամանակագրությունը (հունվարի 27) UTC (UTC+8) Պայթյուններից հետո ժամանել են 35-րդ հետևակային գումարտակի զինծառայողները ։ Տեղի ռազմական ղեկավարությունը հայտնել է, որ ինքնաշեն պայթուցիկ սարքը եղել է մոտոցիկլետի բեռնախցիկում :Վիրավորներն անմիջապես տեղափոխվել են Սուլուի առողջապահության մարզային վարչություն՝ բուժօգնություն ցուցաբերելու համար ։
Լե Մուտիե Յուբեր
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։
Ահաբեկչություն Կարմելի տաճարում
Մեղավորներ
Իրաքի և Լևանտի իսլամական պետությունը (ԻԼԻՊ) ստանձնել է պայթյունների պատասխանատվությունը, որոնք, իր հայտարարության համաձայն, իրականացվել են «նահատակության երկու ասպետների» կողմից «խաչակիրների տաճարի» դեմ ։ Ֆիլիպինցի զինվորականներն Աջան Աջանգում մեղադրել են Աբու Սայաֆ խմբավորմանը՝ վկայակոչելով ռազմական հետախույզներից ստացված ապացույցները, որոնք բացահայտել էին Աբու Սայաֆի ծրագրերը՝ Հոլո քաղաքի կենտրոնական մյուս մասերի ռմբակոծման վերաբերյալ, դրանից մի քանի ամիս առաջ ։ Այդ տարածքում գտնվող տեսախցիկների տեսագրությունը ցույց է տալիս, թե ինչպես է Ալիաս Կամախը՝ ԳԱՍ-ի նախկին հանգուցյալ առաջնորդ Սուրակի Ինգոգի եղբայրը, մինչև պայթյունը մի քանի այլ կասկածյալների հետ միասին շրջում տաճարի մոտակաքում։ Կամախը համարվում է Աբու Սայաֆի համար ռումբերի հայտնի արտադրողը, ըստ Ֆիլիպինների ոստիկանության ղեկավար Օսկար Ալբայալդեի հրապարակած հետաքննության հաշվետվությունների ։
Լե Մուտիե Յուբեր
Աշխարհագրություն
Գտնվում է Փարիզ քաղաքից 155 կմ արևմուտք, Կան քաղաքից` 55 կմ հարավ-արևելք։
Բնակչություն
Բնակչության քանակը ըստ տարիների
Ահաբեկչություն Կարմելի տաճարում
Արձագանք
Ֆիլիպինների կաթոլիկ եպիսկոպոսների համաժողովը հայտարարություն է հրապարակել, որտեղ իր ցավակցություն է հայտնել զոհերի և նրանց ընտանիքների համար՝ դատապարտելով հարձակումները որպես ահաբեկչական գործողություն ։ Եպիսկոպոսները կոչ են արել քրիստոնյաներին միանալ մուսուլմաններին և տեղի համայնքներին՝ աշխարհը ծայրահեղականությունից պաշտպանելու համար։ Հռոմի Պապ Ֆրանցիսկոսը դատապարտել է ահաբեկչությունը՝ կրկնելով. «Ես աղոթում եմ զոհերի և վիրավորների համար։ Թող Տերը՝ Խաղաղության Իշխանը, դարձի բերի դաժան մարդկանց սրտերը և խաղաղ գոյակցություն տա այս տարածաշրջանի բնակիչներին» ։
Լե Մուտիե Յուբեր
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ահաբեկչություն Կարմելի տաճարում
Արձագանք
Իսլամական ազատագրական ճակատի (ԻԱՃ) նախագահ Մոհագեր Իքբալը դատապարտել է անմեղ քաղաքացիական անձանց վրա հարձակումները՝ դրանք անվանելով «անիմաստ բռնություն» ։ Նրա օրինակին հետևել է Մորո ազգային-ազատագրական ճակատի նախագահ Յուսոպ Ջիկիրին, որը հայտարարել է, որ «պայթյունների պատասխանատվությունը կարող է դրվել միայն այն ահաբեկիչների վրա, որոնք հանդես են գալիս խաղաղության դեմ, տգետ և մոլորության մեջ ընկած մարդկանց վրա» ։ ԻԱՃ-ի պաշտոնական ներկայացուցիչ Էմանուել Ֆոնտանիլեն կոչ է արել կառավարությանը խաղաղ բանակցություններ վարել իսլամիստական խմբավորումների, այդ թվում՝ ծայրահեղական և Աբու Սայաֆի և Բանգասամորոյի Իսլամական ազատագրման մարտիկների ահաբեկչական խմբավորումների հետ ։
Լե Մուտիե Յուբեր
Տնտեսություն
2010 թվականին ուներ 32 աշխատունակ (15-64 տարեկան) բնակիչ, որոնցից ակտիվ էին 23-ը, իսկ ոչ ակտիվները` 9։ Ակտիվության ցուցանիշը կազմում է 71,9 %։ 23 աշխատունակ մարդկանցից աշխատել է 23 անձ (10 տղամարդ և 13 կին)։ Գործազուրկ են եղել 0 անձ (0 տղամարդ և 0 կին)։ 9 անաշխատունակներից 2-ը եղել են աշակերտներ կամ ուսանողներ, 7-ը` թոշակառուներ, իսկ 0-ը չեն աշխատել տարբեր պատճառներով ։
Ահաբեկչություն Կարմելի տաճարում
Արձագանք
Շատ երկրներ, այդ թվում՝ Ավստրալիան, Կանադան , Չինաստանը , Ինդոնեզիան , Ռուսաստանը , Սաուդյան Արաբիան և ԱՄՆ-ն հանդես են եկել հայտարարություններով, որոնցում դատապարտել են հարձակումները և ցավակցություն հայտնել տուժած զոհերին, ինչպես նաև միջազգային կազմակերպություններին, այդ թվում՝ Եվրոպական միությանը, Իսլամական համագործակցության կազմակերպությանը, ՄԱԿ-ին և Համաշխարհային բանկին ։ Միացյալ Թագավորությունը խորհուրդ չի տալիս իր հպատակներին մեկնել Արևմտյան և Կենտրոնական Մինդանաո, ինչպես նաև Սուլու՝ միջադեպերից հետո ։
Լե Մուտիե Յուբեր
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ահաբեկչություն Կարմելի տաճարում
Արտաքին հղումներ
Կատեգորիա:2019 ահաբեկչություններ Կատեգորիա:2019 զանգվածային սպանություններ Կատեգորիա:2019 հունվարի իրադարձություններ
Տնայնագործություն
Տնայնագործություն, գյուղացիական տնտեսության մեջ ընտանիքի ուժերով հայթայթվող հումքով կազմակերպվող և միայն այդ ընտանիքի կարիքները բավարարող արտադրություն։
Տնայնագործությունը անխզելիորեն կապված է երկրագործությանը և բնատնտեսության անհրաժեշտ պարագան է։ Առաջացել է նախնադարյան համայնական կարգերի դարաշրջանում, մարդկանց արտադրագործունեության հիմնական ճյուղերի՝ անասնապահության և երկրագործության ձևավորմանը զուգահեռ։
Տնայնագործությունյան արտադրանքի այս կամ այն տեսակի զարգացումը կախված է եղել տեղական պայմաններից և առկա հումքից։ Տնայնագործությունյան առավել վաղ և համապարփակ տեսակներն են եղել մորթու, կաշվի, Փայտի, փայտակեղևի զանազան մշակումները, թաղիքի պատրաստումը։ Նախնադարյան դարաշրջանում ծղոտից, մազից, բնաթելերից և այլ հումքերից հյուսվածքների (պարան, ցանց, զամբյուղ, ամաններ և այլն) արտադրությամբ սկիզբ է դրվել մանածագործության զարգացմանը։ Թելերի հյուսումից սկիզբ է առել մանումը, իսկ վերջինից՝ պարզունակ դազգահներով (ուղղահայաց և հորիզոնական) ջուլհակությունը (ոստայնանկությունը)։ Տնտեսական կարևոր նշանակություն է ունեցել կավագործ, կամ բրուտագործ, արտադրությունը։ Տնայնագործությունը եղել է ֆեոդ տնտեսության բաղկացուցիչ մասը։ Գյուղացիական տնային արտադրանքների և նահապետական (բնատնտեսական) երկրագործության միատեղությունը բնորոշ է եղել վաղ միջնադարյան տնտեսակարգին։
Տնայնագործությունյան արտադրանքները չեն հանվել շուկա, դրանք օգտագործել են իրենք՝ արտադրողները, այսինքն՝ արտադրությունները դեռևս չեն եղել արդյունաբերության ինքնուրույն ձևեր։ Տնայնագործությունյան արտադրանքները գյուղացու տնտեսության սահմաններից դուրս՝ հողատիրոջը, հասել են սոսկ բնահարկի տեսքով։
Զարգացած ֆեոդալիզմի դարաշրջանում Տնայնագործությունը աստիճանաբար վերաճել է արհեստների, բայց իսպառ դուրս չի մղվել։
Կատեգորիա:Արտադրություն ըստ տեսակի
Լեհոլա
Լեհոլա (Lehola), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 445 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կեիլա շրջանի բնակավայրեր Կատեգորիա:Էստոնիայի գյուղեր
Վեց օր, յոթ գիշեր
Ոչ մեծ ինքնաթիռը վթարի է ենթարկվում անմարդաբնակ կղզու վրա։ Քաջարի օդաչուն և հմայիչ ուղևորուհին դառնում են անմարդաբնակ հայտնվում են մեն մենակ վայրի բնության գրկում։ Նրանք ճարահատյալ դեռ փորձեր են կատարում աշխարհին հայտնելու իրենց գտնվելու վայրի մասին, բայց չգիտեն, որ իրենց այլևս չեն որոնում։ Վերջապես երեք օր անց նրան հորիզոնի վրա մի նավ են նկատում։ Բայց ճակատագիրը այս անգամ էլ երես է թեքում նրանցից։ Պարզվում է, որ նավը լիքն է մինչև ատամները զինված ծովահեններով։ Հիմա հերոսներին մնում է փրկվել նաև ծովահեններից, քանի որ նրանք ակամայից դարձել են նրանց հանցանքի վկաները։
Արտաքին հղումներ
Կատեգորիա:1998 ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան մելոդրամա ֆիլմեր Կատեգորիա:Այվեն Ռայթմանի ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր ծովահենների մասին Կատեգորիա:Ամերիկյան ֆիլմեր Կատեգորիա:20-րդ դարի ֆիլմեր Կատեգորիա:Գերմաներեն ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Touchstone Pictures ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան արկածային կինոկատակերգություններ
Շաոլինի արվեստը՝ օձ և արագիլ
«Շաոլինի արվեստը՝ օձ և արագիլ» (չինարեն 蛇鶴八步, պինին She hao ba bu, անգլերեն Snake & Crane Arts of Shaolin), գեղարվեստական ֆիլմ Ջեքի Չանի մասնակցությամբ՝ նկարահանված 1978 թվականին։ Ֆիլմի ռեժիսորը Չեն Չի Հուան է։ Ֆիլմը հայտնի է նաև այլ անվանումներով․ «Օձ և արագիլ՝ շաոլինի արվեստ», «Շաոլինի արագիլի և օձի տեխնիկան»։
Սյուժե
Ամեն տարի քունգ–ֆուի ութ վարպետ Շաոլինի վանքերից միասին հավաքվում էին։ Մի անգամ՝ երկար քննարկումներից հետո, քունգ–ֆուի բոլոր հայտնի ձևերը ուսումնասիրելով՝ նրանք միացրին բոլոր այդ ձևերի լավագույն տեսակները։ Այդպես առաջացավ նոր տեխնիկա «Շաոլինի արագիլի և օձի տեխնիկան» անվամբ։ Այդ տեխնիկայի բոլոր գաղտնիքները գրի էին առնվում գրքում։ Ինչ–որ պահի բոլոր այդ վանականները անհետացան, նրանց հետ միասին անհետացավ և գիրքը։ Այժմ նա, ով իրեն համարում է քունգ–ֆուի վարպետ, ցանկանում է գնել այդ գիրքը և իմանալ «օձի և արագիլի» տեխնիկայի բոլոր գաղտնիքները։ Շուտով քաղաքում հայտարարում են, որ մի մարտիկ՝ Սու Ինֆեն (Ջեքի Չան) անունով, չի թաքցնում, որ այդ գիրքն իր մոտ է։
Վիշնյակովո (գյուղ, Նոգինսկի շրջան)
Վիշնյակովո (Вишняково), գյուղ Ռուսաստանի Մոսկվայի մարզի Նոգինսկի շրջանի կազմում։
Բնակչությունը 2005 թվականին գրանցված տվյալներով կազմում էր 632 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Նոգինսկի շրջանի բնակավայրեր
Մելեխովո (գյուղ, Բելոգորսկի շրջան)
Մելեխովո (Мелехове, Tekiye), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Տեկիե։
2001 թվականի տվյալներով Մելեխովո գյուղում բնակվում էր 66 մարդ։
Ջոն Բասմաջյան
'''Ջոն Վ. Բասմաջյան''' (John Basmajian, ), կանադահայ ակադեմիկոս և գիտնական։ Հայտնի էր վերականգնողական գիտության ոլորտում իր աշխատություններով, մասնավորապես՝ էլեկտրոնագրաֆիայի և կենսահետադարձ կապի ոլորտում։ Օնտարիոյի շքանշանի և Կանադայի շքանշանի ասպետ։
Կենսագրություն
Ջոն Վ. Բասմաջյանը ծնվել է Կոստանդնուպոլսում՝ հայ ծնողներից՝ Միհրանից և Մարիամից ։ Ընտանիքը Կանադա է տեղափոխվել 1923 թվականին։ Նրանք հաստատվել են Օնտարիոյի Բրանտֆորդ քաղաքում։ Երկրորդ համաշխարհային պատերազմի ժամանակ նա ծառայել է Կանադայի թագավորական բանակի բժշկական կորպուսում՝ կապիտանի կոչումով։ Պատերազմից հետո 1945 թվականին Տորոնտոյի համալսարանից ստացել է դոկտորի աստիճան ։
1949 թվականին նա ստանձնել է Տորոնտոյի համալսարանի կազմախոսության դասախոսի պաշտոնը։ 1951 թվականին նշանակվել է պրոֆեսորի օգնական, 1951 թվականին՝ ադյունկտ-պրոֆեսոր (դոցենտ), 1956 թվականին՝ պրոֆեսոր։ 1957 թվականին նա ստանձնել է պրոֆեսորի և կազմախոսության ղեկավարի պաշտոնը Քուինս համալսարանում, որտեղ մնացել է մինչև 1969 թվականը։ Օնտարիոյի Քինգսթոն քաղաքում բնակվելիս եղել է Քինգսթոնի կրթական խորհրդի նախագահ և մասնակցել Սուրբ Լոուրենս քոլեջի հիմնադրմանը։ 1969-1977 թվականներին նա Ատլանտայի Ջորջիայի հոգեկան առողջության ինստիտուտի նյարդաֆիզիոլոգիայի գծով տնօրենն էր։ Նա նաև եղել է Էմորիի համալսարանի կազմախոսության, ֆիզիկական բժշկության և հոգեբուժության պրոֆեսոր։ Վերադառնալով Կանադա՝ Բասմաջյանը 1977 թվականից մինչև 1986 թվականը եղել է Մաքմաստերի համալսարանի բժշկության պրոֆեսոր։ Այնուհետև նա նշանակվել է բժշկության և կազմախոսության պատվավոր պրոֆեսոր։ Նա մեկ ժամկետով եղել է Հյուսիսային Ամերիկայի անատոմիստների միության նախագահ։ Մաքմաստերի համալսարանում աշխատելու ընթացքում նա նաև զբաղեցրել է Չեդոկ վերականգնողական բժշկության կենտրոնի տնօրենի պաշտոնը։
Բասմաջյանն առողջապահական հետազոտությունների և կլինիկական միջամտությունների աշխարհում իրական հսկա էր ։ Նա ակտիվորեն մասնակցում էր բազմաթիվ մասնագիտական ընկերությունների հիմնադրմանը, Ուիլյամսի և Ուիլկինսի հրատարակած նրա գրքերը տպագրվել են մեծ տպաքանակներով։ Դոկտոր Բասմաջյանը մի քանի լեզվով հրատարակել է բժշկական գիտության վերաբերյալ գրքեր և հեղինակել է ավելի քան 400 գիտական հոդված։ Նա եղել է վերականգնողական բժշկության 22-հատորանոց գրադարանի խմբագիրը և դասախոսել է աշխարհի ավելի քան 100 համալսարաններում ։
Նա նաև բժշկական սարքավորումների գյուտարար էր, բայց հրաժարվել է դրա դիմաց փոխհատուցումից։ Նա եղել է հանգիստ մարդասեր՝ ավելի շատ մտահոգվելով, թե իր ներդրումներն ինչ օգուտ են տալիս ուրիշներին, այլ ոչ թե մտածել է ճանաչում ձեռք բերելու մասին ։
Կարիերայի մեծ մասի ընթացքում նա եղել է պահանջված հիմնական բանախոս և դասախոս՝ աշխարհի տարբեր համալսարաններում, կառավարություններում և բժշկական ընկերություններում ։ Երբ 1988 թվականին նրա հայրենի Հայաստանում տեղի էր ունեցել Սպիտակի երկրաշարժը, նա մասնակցել է օգնություն է ցույց տվող «Հույս» առաքելության աշխատանքներին ։
Բասմաջյանը կենսահետադարձ կապի ոլորտի ռահվիրաներից էր. նա կատարել է մի քանի ուսումնասիրություններ՝ օգտագործելով նուրբ մետաղալարով էլեկտրամիոգրաֆիա՝ ցույց տալու համար, որ սուբյեկտները կարող են կամավոր կառավարել մկանները, նույնիսկ մեկ շարժիչային միավորի մակարդակում, որը վերահսկվում է ողնուղեղի մեկ նեյրոնի կողմից։ Հետագայում նա հեղինակել է կենսահետադարձ կապի մասին գիրք, որը մի քանի տասնամյակ այս թեմայի սպառիչ աղբյուր էր ։
Համակարգիչների ժամանակակից աշխարհում նրա ստեղծած կենսահետադարձ կապի տեխնիկան կիրառվում է բազմաթիվ ինտերակտիվ ծրագրերի համար, որոնք նախատեսված են նյարդաբանական խանգարումներ ունեցող անհատներին օգնելու համար։
1991 թվականին նա պարգևատրվել է Օնտարիոյի շքանշանով։ 1994 թվականին նա արժանացել է Կանադայի շքանշանի ասպետի կոչման՝ «էլեկտրոնագրաֆիայի ոլորտում իր աշխատանքի համար, որը նշանակալի ազդեցություն է ունեցել կենսահետադարձ կապի տեխնիկայի զարգացման վրա» ։
Ջոն Բասմաջյանը կարճատև հիվանդությունից հետո մահացել է 2008 թվականի մարտի 18-ի առավոտյան ։
Ընտանիք
Ջոն Բասմաջյանն ամուսնացած էր Դորա Լուկասի հետ։ Նրանք ունեն երեք երեխա՝ Հայկը, Նենսին և Սալլին։ Թոռներն են Մեթյուն, Քոլինը, Ջոսելինը և Փիթերը ։
Ծանոթագրություններ
Կատեգորիա:Տորոնտոյի համալսարանի շրջանավարտներ Կատեգորիա:Կանադահայ գիտնականներ Կատեգորիա:Կանադայի շքանշանի ասպետներ Կատեգորիա:Թուրքեր հայկական սերմամբ
Լյու Չժեշեն
Լյու Չժեշեն (柳哲生, ), չինացի զինվորական, եղել է Երկրորդ համաշխարհային պատերազմի բարձրակարգ օդաչու ։ Նա թռել է ամերիկյան Բիպլան տեսակի «Curtiss F11C Goshawk» ռազմական ինքնաթիռով, հետո խորհրդային ռմբակոծիչներով՝ «N-15» երկթև ռմբակոծիչով և «N-16» միաթև ռմբակոծիչով 10 անգամ անձամբ և երկու անգամ խմբի կազմում հաղթանակելով ։ Յուրաքանչյուր օդային հաղթանակի համար նվաճել է մեդալ (星序獎章, Star Medal)։
Կենսագրություն
Լյու Չժեշենը ծնվել է 1914 թվականի փետրվարի 22-ին Խեյբեյ կորեական արվարձանի Բաոդին քաղաքում՝ սպայի ընտանիքում։
1931 թվականին նա, շարունակելով հոր ուղին, ընդունվում է Կենտրոնական սպայական ակադեմիա։ Այդ ժամանակ Մանջուրիա մարզում արտակարգ իրավիճակ էր։ 1934 թվականին տեղափոխվում է Կենտրոնական ավիացիոն դպրոց։ 1936 թվականի հոկտեմբերի 12-ին գերազանց ավարտելով դպրոցը՝ անդամակցում է 21-րդ ռազմաօդային նավատորմի ստորաբաժանման 4-րդ կործանիչ գնդին, որը զինված էր «Curtiss F11C Goshawk» ռմբակոծիչներով։ Սեպտեմբերի վերջին օդային 4-րդ կործանիչ գունդը վերափոխվեց 5-րդ կործանիչ գնդի և գունդը սկսեց ստանալ խորհրդային N-16 և N-15 ինքնաթիռներ՝ իր վերազինումը ավարտելով 1938 թվականի սկզբին։
1940 թվականի հուլիսի 16-ին նա նվաճեց օդային վերջին հաղթանակը և հոկտեմբերին վերադարձավ 4-րդ կործանիչ գունդ` որպես 21-րդ զորախմբի հրամանատար։
Տիլ (Վոկտիմի վտակ)
Տիլ (Тыл), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոկտիմ գետի ձախ ափին՝ 40 կմ հեռավորության վրա։ Գետի երկարությունը կազմում է 21 կմ։
Լյու Չժեշեն
Կենսագրություն
Թոշակի անցնելուց հետո նա ապրել է Թայբեյում։ 1990-ականների վերջին Լյու Չժեշենը այցելել է Կանադայում ապրող իր հարազատներին, որտեղ էլ նա ուղեղի արյունազեղում է ունենում և մահանում 1991 թվականի փետրվարի 18-ին։
Արտաքին հղումներ
Կատեգորիա:Օդաչուներ ըստ ազգության Կատեգորիա:Չինացի զինվորականներ